Próspero María Alarcón y Sánchez de la Barquera

**Prospero Maria Alarcon y Sanchez de la Barquera** (født 17. desember 1829 i Lerma i delstaten Mexico i Mexico, død 29. mars 1908 i Mexico by) var en meksikansk katolsk prelat og trettiende erkebiskop av Mexico bispesete.  Han var inspirt av pave Leo XIIIs *[[Rerum Novarum]]*.  Han anså etanbleringen av Knights of Columbus i Mexico som tegn på en fornyelse av legfolkets katolske engasjement i Mexico. Han var i stand til å samarbeide med til Porfirio Díaz' regjering i politikken for forsoning mellom kirke og stat, og dermed også opprettholde gode forbindelser med liberale og konservative.
## Liv og virke
### Bakgrunn
Han ble født 29. juli 1828 i Lerma, delstaten Mexico. Faren hans, Francisco Alarcón, døde da Prospero var ganske ung. Hans mor var Magdalena Sánchez de la Barquera. Han ble tatt inn i hjemmet til en politisk onkel i Querétaro, Guillermo Sanchez de la Barquera, og der tok de ansvar ansvar for familien.

Próspero María begynte sine kirkelige studier ved konsiliarseminaret i Mexico etter initiativ av sin onkel, og tok eksamen i filosofi i 1846 og oppnådde en doktorgrad i teologi i 1856.
### Prest
Han ble ordinert til prest i 1855 og feiret sin første messe den 19. mars samme år, i sognet *San José* i Mexico by. 

I 1855 utnevnte erkebiskop Lázaro de la Garza y Ballesteros Próspero til prest i sognet *Santa Ana* i Querétaro. Han ble utnevnt til rektor ved *Colegio de San Juan de Letran* i Mexico by i 1864. Han ble valgt til prebendær for metropolitankatedralen i Mexico by i april 1864 og dekan for det samme i 1885 og senere generalvikar for erkebispedømmet Mexico-
### Erkebiskop av Mexico
Pave Leo XIII utnevnte Prospero Maria Alarcon til erkebiskop av Mexico den 17. desember 1891, nesten ett år etter at forgjengeren, Pelagio Antonio de Labastida, døde. Han ble bispeviet i katedralen den 7. februar 1892 av Ignacio Montes de Oca y Obregón, biskop av San Luis Potosí. Medkonsekrerende var biskop Francisco Melitón Vargas y Gutiérrez av Tlaxcala (Puebla de los Angeles), og biskop José Ignacio Suárez Peredo y Bezares av Veracruz-Jalapa. 

Fra de første årene av sin embedstid dedikerte erkebiskopen seg til å organisere og gjøre forbedringer av seminaret, heve lønningene til professorene, gi stipend til studenter med begrensede ressurser og ansette prester med omfattende kunnskaper til å undervise.

Han viet seg til å gjenopprette klostre, åpne gratis barneskoler, opprette et nytt seminar i Valle de Bravo og forbedre prestegjeldene. Han måtte også redde den kirkelige forvaltning fra konkursen etter forgjengeren.

I 1895 innkalte han det femte meksikanske provinsråd, som fant sted fra 23. august til 1. november, og i 1898 deltok han i plenumsrådet sammenkalt av pave Leo XIII for latinamerikanske biskoper i Vatikanet.

Han utførte restaureringsarbeid på den gamle Guadalupe-basilikaen, og den 12. oktober 1895, ved pavelig delegasjon og i nærvær av alle de meksikanske biskopene, utenlandske prelater og mange katolske troende, hadde han ansvaret for høytidelig å krone Jomfruen av Guadalupe. 

Han døde 29. mars 1908 i Mexico by, etter en lang luftveissykdom. Han blir gravlagt, etter eget ønske, i Villa de Guadalupe.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Erkebiskop *Próspero María Alarcón y Sánchez de la Barquera* (1827-1908) *1892

## Referanser